અધિકારીએ જણાવ્યું છે કે આરોપી સાગર ઠક્કર સહિત અન્ય 9 અમદાવાદીઓનાં નામ ખુલ્યાં છે. જેમને પકડવા માટે થાણે ક્રાઇમ બ્રાંચની એક ટીમ અમદાવાદમાં આવી છે. છેલ્લા ઘણા દિવસથી આરોપીઓને પકડવા માટેની તજવીજ ચાલી રહી છે ત્યારે પ્રહ્લાદનગર વિસ્તારમાં આવેલા પિનેકલ બિઝનેસ સેન્ટરમાં ચાલતાં પાંચ કોલ સેન્ટર પર દરોડા પાડવામાં આવ્યા હતા. જોકે સાગર ઠક્કર તમામ કોલ સેન્ટર બંધ કરીને ફરાર થઇ ગયો છે. આ કેસમાં હાલ તો સાગર ઠક્કરની ધરપકડ કરવા માટે પોલીસ તનતોડ મહેનત કરી રહી છે.